בגיל ההתבגרות, צמיחת השיניים הקבועות מסתיימת וניתן להתחיל לטפל בבעיות של שיניים שאינן מיושרות וכן לצמצם רווחים ביניהן. זו התקופה שבה כל הגוף שלנו מתעצב ועובר שינויים רבים, ולכן אנו ממליצים לבצע גם את יישור השיניים בתקופה הזאת כדי להשיג את התוצאה המיטבית.
בחלק מהמקרים ניתן לבצע את הטיפול גם לפני גיל ההתבגרות, בייחוד במקרים שבהם השיניים בולטות בצורה חריגה, אם אין אחידות בין הלסת התחתונה לעליונה או אם קיימים פגמים אסתטיים תפקודיים. לדוגמה, לעיתים קורה שבשלב שבו השיניים מתחלפות, אין די מקום בפה לחלק מהשיניים הקבועות, כמו הניבים. במצב כזה, הניבים עלולים להידחף קדימה ולבלוט מאוד.
במצבים מהסוג הזה, אבחון מוקדם וטיפול בגיל צעיר יותר, יסייעו לשפר את המצב ולהפחית את הצורך בטיפולים מורכבים או ארוכים יותר בהמשך החיים.
לכן, אנחנו ממליצים להגיע עם ילדיכם לביקורות במרפאה באופן קבוע. אנו מעמידים לרשותכם מומחים ברפואת שיניים לילדים, וכן מומחים מתחומים נוספים הקשורים בהיגיינת הפה, אשר יבחנו את המצב הדנטלי של ילדיכם, יציעו טיפולים יעילים לבעיות שיתגלו עוד בשלב ההתחלתי, וכן יגבשו בעבורכם את ההמלצות המדויקות ביותר לשמירה על בריאות הפה של ילדיכם.